Meera Jasmine

Jasmine Mary Joseph, sè èkennal Meera Jasmine, panèka aktris India sè otamanah tampil è fèlem Malayalam, Tamil, Telugu, bân Kannada. Jasmine amolaè debut è taon 2001 kalabân fèlem Lohithadas Soothradharan. Saellana jârèya, abâ'na abintangè bânnya' fèlem sè suksès è bidang komersial bân ngaollè pojhiyân kritikus ḍâlem bhâsa India Lao', sè aḍhâddhiyâghi abâ'na sala sèttong aktris sè palèng suksès è taon 2000-an.

Abâ'na mennang National Film Award ghâbây Aktris Terbaik è taon 2004 polana peranna è Paadam Onnu: Oru Vilapam, bân ampon ḍuwâ' kalè narèma Kerala State Film Award ghâbây Aktris Terbaik bân Tamil Nadu State Film Award. Abâ'na jhughân narèma pangarghâân Kalaimamani ḍâri Pamarèntah Tamil Nadu.

 Kaoḍi'ân awwal 
Meera Jasmine lahèr è dhisa Kuttapuzha Thiruvalla è distrik Pathanamthitta Kerala ḍâri  pasangan Joseph bân Aleyamma. Abâ'na ana' nomer empa' ḍâri lema' satarètanan. Abâ'na anḍi' ḍuwâ' tarètan binè', Jiby Sara Joseph bân Jeny Susan Joseph, sè jhughân alako è fèlem, bân ḍuwâ' tarètan lakè'. Meera asakola è Bala Vihar bân saterrossa è Marthoma Residential School è Thiruvalla. Saellana jârèya èḍaftaraghi kaangghuy B.Sc. è Zoologi è Assumption College, Changanassery, bân mamarèh è ḍâlem tello bulân è bâkto abâ'na èperhatiyaghi sareng sutradara Blessy (è bâkto jârèya aropa'aghi asisten sutradara kaangghuy sutradara Lohithadas) bân èpatabârih peran ḍâlem Soothradharan.

Awallah, Meera terro ajhâr bân ḍhâḍḍhi dokter, bân ta' toman mèkkèr ḍhâḍḍhi bintang fèlem. Abâ'na ngoca', "Kaulâh coma parabân biasa. Ta' toman kapèkkèran ḍâlem mimpè sè palèng liar jhâ' kaulâh bhâkal amaèn fèlem. Kaulâh ta' toman aèkting è drama sakola'an. Kaulâh benni tipe orèng sè artistik, kaulâh ta' toman nyangka bisa atari, bân kaulâh ta' toman ngangghep abâ' dhibi' raddin." Abâ'na jhughân ngoca' jhâ' Lohithadas "akaḍhiyâ tokoh ramana bân ghuru sè èkennalaghi ka kaulâh lèbât fèlem Hehraot. Bân kaul`a arassah an`di' otang ka salèrana atas ghânèka sadhâjâ."

 Karir 

 Malayalam 
Meera Jasmine amolaè debut è fèlem Malayalam Soothradharan. Fèlem kaḍuwâ'na panèka Gramophone, sè èsutradarai sareng Kamal, sè è ḍâlemma abâ'na tampil abhâreng Navya Nair bân Dileep.

 Sombher